கேள்வி: சாய்ராங் என்பது என்ன?
பதில்: சாய்ராங் ''(Sairang)'' என்பது இந்தியாவின் மிசோரம் மாநிலத்தின் அய்சால் மாவட்டம் ஒரு கணக்கெடுப்பில் உள்ள ஊர்.
கேள்வி: சாய்ராங் - புவியியல் அமைப்பு என்பது என்ன?
பதில்: 23.8°வடக்கு மற்றும் 92.67°கிழக்கு [http://www.fallingrain.com/world/IN/31/Sairang.html Falling Rain Genomics, Inc - Sairang] என்ற அடையாள ஆள்கூறுகளில் சாய்ராங் நகரம் பரவியுள்ளது. மேலும் கடல் மட்டத்தில் இருந்து சராசரியாக 210 மீட்டர்கள் உயரத்தில் இந்நகரம் உள்ளது.
கேள்வி: சாய்ராங் - மக்கள் தொகையியல் குறித்து விரிவாக சொல்லுங்கள்.
பதில்: இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சாய்ராங் நகரின் மொத்த மக்கள் தொகை 5,036 ஆகும். இம்மக்கள் தொகையில் 56% பேர் ஆண்கள் மற்றும் 44% பேர் பெண்கள் ஆவர். சாய்ராங் நகரின் கல்வியறிவு சதவீதம் 82% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 85% எண்னிக்கையும் பெண்கள் 77% எண்ணிக்கையிலும் காணப்பட்டனர். மக்கள் தொகையில் 15% பேர் ஆறு வயதிற்கு உட்பட்டவர்களாக இருந்தனர்.
கேள்வி: சாய்ராங் - தொடருந்துப் போக்குவரத்து பற்றி தகவல் சொல்.
பதில்: மிசோரம் மாநிலத்தின் ஒரு முக்கியமான தொடருந்து முனையமாகத் திகழும் பைராபி நகரம் இந்நகருக்கு அருகாமையில் உள்ளது. பைராபி நகரம் அகல வழிப்பாதை போக்குவரத்துடன் இணைக்கப்பட்டுள்ள ஒரு நகரமாகும். பைராபியில் இருந்து சாய்ராங் வரையிலான இருப்புப் பாதை திட்டம் தற்பொழுது அமைக்கப்பட்டு வருகிறது. 2019 ஆம் ஆண்டில் இத்திட்டம் நிறைவடையும் என எதிர்பார்க்கப்படுகிறது. [http://indianexpress.com/article/india/india-news-india/sanctioned-in-2000-broad-gauge-train-reaches-mizoram-after-16-years/ Sanctioned in 2000, broad-gauge train reaches Mizoram after 16 years] Indian Express, Retrieved 21 March, 2016. அசாம் மாநிலத்தில் இருந்து வரும் தேசிய நெடுஞ்சாலை 54 சாய்ராங் நகரை பல முக்கிய நகரங்களுடன் இணைக்கிறது.